Oprettelse af vandråd i forbindelse med anden generations vandplaner 
Sagsfremstilling 
11.    Oprettelse af vandråd i forbindelse med anden generations vandplaner  
                                                                                                                        Åbent 
Sagsnr.: 326-2014-3538        J.nr.: 06.11.00            Thomas Bertelsen.: 326-2014-18141 
  
SAGSFREMSTILLING 
Staten har sat gang i arbejdet med anden generations vandplaner, som skal gælde fra 2015 til 2021. Arbejdet med 
første generations vandplaner er endnu ikke afsluttet, men regeringen ønsker allerede nu at inddrage interessenter i 
arbejdet med anden generations vandplaner ved at nedsætte vandråd.  
  
Der skal nedsættes et vandråd i hvert hovedvandopland, hvis interessenterne ønsker det. Vandrådene skal bistå 
kommunerne med at udarbejde forslag til indsatser for vandløbsområdet i de enkelte hovedvandoplande. Et vandråd 
kan bestå af højest 20 deltagere fra relevante erhvervs-, interesse- og grønne organisationer 
  
Staten udmelder den 1. april 2014 rammen for kommunernes og vandrådenes arbejde. Rammen består af miljømål, 
antal km vandløb, der skal forbedres, mv. Kommunens og vandrådenes opgave er at foreslå, hvilke 
vandløbsstrækninger der skal påføres indsatser, samt hvilke indsatser der skal anvendes. Arbejdet skal fremsendes 
til Naturstyrelsen senest 1. oktober 2014. Uanset hvordan arbejdet i vandrådene forløber, skal Kommune indsende 
forslag til indsatser. Uenigheder og standpunkter fra mindretal i vandrådene skal rapporteres. Staten er ikke bundet 
af kommunernes og vandrådenes forslag.  
  
Størstedelen af Kalundborg Kommune ligger i [adresse]. Kalundborg Kommune har langt det 
største areal i [adresse], men også Holbæk, Sorø, Slagelse og [adresse] har et lille 
areal i vandoplandet. Kalundborg Kommune har tilsvarende en arealmæssig lille del af oplandene mod øst og syd. 
Se kortbilag.  
  
Kommunerne skal være sekretariat for vandrådene, og kommunerne i hovedvandoplandene skal selv indbydes 
aftale hvem der påtager sig rollen. Da Kalundborg Kommune arealmæssigt har langt størstedelen af Kalundborg 
Hovedvandopland, foreslår Teknik og Miljø, at Kalundborg Kommune påtager sig rollen som sekretariat for dette 
opland. Dette har på administrativt niveau været drøftet med de øvrige kommuner i oplandet.  For de øvrige 2 
oplande, hvor Kalundborg Kommune arealmæssigt har en meget lille rolle, foreslår Teknik- og Miljø, at Kalundborg 
Kommune udelukkende holder sig orienteret ved at få tilsendt referater mm.   
  
I forbindelse med arbejdet i vandrådene skal Kalundborg Kommune komme med forslag til indsatser på 
vandløbsområdet. Teknik og Miljøudvalget vil blive orienteret om dette arbejde. Vandrådenes forslag skal indsendes 
til Naturstyrelsen senest 1. oktober 2014, og Vandrådenes arbejde vil derfor blive fremlagt på Teknik- og 
Miljøudvalgets møde i september.   
  
BEHANDLING 
Teknik- og Miljøudvalget. 
  
INDSTILLING 
Teknik- og miljøchefen indstiller, at 
· Kalundborg Kommune påtager sig rollen som sekretariat i [adresse], og  
· Kalundborg Kommune holder sig orienteret om arbejdet i de to øvrige Hovedvand-oplande.  
  
ØKONOMISKE KONSEKVENSER 
Der er ingen økonomiske konsekvenser. 
  
  
Bilag 
  
  
  
  
  
Teknik- og Miljøudvalgets møde den 3. februar 2014: 
Udvalget vedtog at godkende Teknik- og miljøchefens indstilling. 
Kortbilag 1 - Hovedvandopland 2.1 Kalundborg 
326-2014-19191 
